એક સંસ્કૃત ઉક્તિ પ્રમાણે ‘સ ઈવ સેવા’ તેના જેવું થવું તે સેવા. અર્થાત પરમેશ્ર્વર જેવા થવું તે સેવા. પરમેશ્ર્વર સચરાચર સૃષ્ટિનું પાલનપોષણ કરે છે તે રીતે મનુષ્યએ પણ ઈશ્ર્વરદત્ત દરેક ક્ષમતાઓનો ઉપયોગ કરીને પોતાની આસપાસના સમાજની સેવા કરવી. હિન્દુ સંસ્કૃતિના મુળમાં જ સેવા-સમર્પણનો ભાવ રહેલો છે. ‘પરસેવા એ જ પ્રભુસેવા’, ‘નરસેવા એ જ નારાયણ સેવા’, ‘નદીયાં ન પિયે કભી અપના જલ, ‘વૃક્ષ ન ખાયે કભી અપના ફલ’, ‘તેરા તુજકો અર્પણ’, આ ઉકિતઓમાં એ ભાવ પ્રકટ થાય છે. હિન્દુ સંસ્કૃતિએ ઉજાગર કર્યુ છે કે પ્રકૃતિના દરેક તત્વો સતત સમર્પણ કરે છે, મનુષ્ય પણ એ જ રીતે મુળે સેવા કરવા જ જનમ્યો છે.